钦定古今图书集成/明伦汇编/氏族典/第622卷 > 《郑樵通志》 > 迭里弥实
## 钦定古今图书集成/明伦汇编/氏族典/第622卷 > 《郑樵通志》 > 迭里弥实

按《元史迭里弥实传》：“弥实，字子初，回回人。性刚介，事
母至孝，年四十犹不仕。或问之曰：‘吾不忍舍吾母以
去也。以宿卫年劳授行宣政院崇教，三迁为漳州路
达鲁花赤，民甚安之。大明兵既取福州，兴化、泉州皆
纳款。或以告，迭里弥实仰天叹曰：‘吾不材，位三品，国
恩厚矣，其何以报乎？报国恩者，有死而已’。亡何，吏走’”
白招谕使者至，请出城迓之。迭里弥实从容语之曰：
“尔第往，吾行出矣。”乃诣厅事，具公服，北面再拜毕，引
斧斫其印文，又大书手版曰“大元臣子。”即入位，端立，
拔所佩刀刺喉中以死。既死，犹手执刀，按膝坐，俨然
如生时。郡民相聚哭庭中，殓其尸，葬东门外。

郑樵《通志》。